Cluny-museet
Cluny-museet, Musée national du Moyen Âge, i Paris blev åbnet i 1844 i det sengotiske palæ Hôtel de Cluny, opført i 1300- og 1400-t. for abbederne af Cluny ved siden af ruinerne af de gallo-romerske termer fra 200-t. Museet er indrettet i både de bevarede termerum og i palæet. Blandt de fine samlinger af kunst og kunsthåndværk fra middelalder og renæssance er hovedværket en serie på seks billedvævninger, Damen og enhjørningen fra 1500-t.